<http://schema.org/articleBody>
"Ni parlar-ne, de sortir de la zona euro. El govern grec es va afanyar ahir a desmentir la not\u00EDcia publicada a la versi\u00F3 digital del setmanari alemany Der Spiegel , que citava fonts sense identificar de l&amp;#039;administraci\u00F3 d&amp;#039;Angela Merkel per plantejar l&amp;#039;abandonament de l&amp;#039;euro per part del pa\u00EDs hel\u00B7l\u00E8nic i la reintroducci\u00F3 del dracma. Despr\u00E9s del desmentiment de l&amp;#039;executiu de George Papandreou n&amp;#039;hi va haver d&amp;#039;altres, com el del propi govern de Merkel, el de l&amp;#039;Eurogrup i el de la mateixa Espanya. Els portaveus oficials tamb\u00E9 van negar que tinguessin prevista una reuni\u00F3 d&amp;#039;urg\u00E8ncia per a la nit d&amp;#039;ahir, tal com assegurava la informaci\u00F3 del setmanari.La publicaci\u00F3 de la not\u00EDcia de la possible deserci\u00F3 hel\u00B7l\u00E8nica de la moneda \u00FAnica va agafar les borses amb el pany tancat pel cap de setmana. Tanmateix, el mercat que continuava obert era el de divises, i va recollir r\u00E0pidament les especulacions. L&amp;#039;euro va accelerar la seva caiguda en relaci\u00F3 al d\u00F2lar -que ja havia iniciat en la sessi\u00F3 de dijous quan el Banc Central Europeu va desvelar les seves intencions de mantenir els tipus d&amp;#039;inter\u00E8s al juny- fins a arribar al canvi d&amp;#039;1,4342 d\u00F2lars per euro des del valor d&amp;#039;1,4540 amb qu\u00E8 havia iniciat la sessi\u00F3, o dit d&amp;#039;una altra manera, una p\u00E8rdua de valor de l&amp;#039;1,3%.El fet que Gr\u00E8cia sort\u00EDs de la zona euro seria una decisi\u00F3 hist\u00F2rica sense precedents i de conseq\u00FC\u00E8ncies dif\u00EDcilment calculables. Quan fa un any de la sol\u00B7licitud de rescat del pa\u00EDs i amb el vistiplau de l&amp;#039;FMI i la UE per concedir-li una ajuda de 110.000 milions d&amp;#039;euros, els inversors miren amb recel els retards en la implantaci\u00F3 de les retallades exigides, fins al punt de t\u00E9mer que el govern de Papandreou no ser\u00E0 capa\u00E7 de pagar als creditors. Per aix\u00F2 hi ha rumors sobre la possibilitat que Gr\u00E8cia hagi de reestructurar el seu deute.&amp;quot;Aquestes not\u00EDcies s\u00F3n provocacions i perjudiquen els esfor\u00E7os de Gr\u00E8cia&amp;quot;, va afirmar el ministeri de Finances grec en un comunicat. Sigui com sigui, la maquin\u00E0ria especulativa ja s&amp;#039;ha tornat a posar en marxa."^^<http://www.w3.org/2001/XMLSchema#string>
<http://www.ara.cat/cronica/Grecia-desmenteix-sortida-sacseja-moneda_0_476352402.html>